ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
6 พ.ค. 2558

ตลาดหุ้น
แนวโน้มภาคบ่าย: ตลาดผันผวนอิงทางลง
– ตลาดหุ้นไทยปรับตัวลง นำโดยกลุ่มธนาคาร อย่างไรก็ดีหุ้นกลุ่มพลังงานยังช่วยประคองการปรับลงอยู่บ้าง หลังราคาน้ำมันปรับขึ้น
– ยังต้องติดตามข้อมูลการจ้างงานของสหรัฐในวันศุกร์นี้ รวมถึงประเด็นหนี้ของกรีซในวันที่ 12 พ.ค. นี้
– ในระยะต่อไป แนะนำให้จับตาประเด็นทางการเมืองมากขึ้นหลังเริ่มเห็นความคืบหน้าในการร่างรธน. โดยคาดว่าในวันที่ 19 พ.ค. จะมีการประชุม คสช. ซึ่งคาดว่าจะมีประเด็นการทำประชามติ รธน. ใหม่หรือไม่ ซึ่งหากผลออกมาว่าจะไม่มีการทำประชามติ อาจทำให้อุณหภูมิการเมืองสูงขึ้นได้ 
– ระยะสั้นคาดว่าตลาดหุ้นไทยน่าจะโดนกดดันจากการที่ Fund flow ไหลออก กดดันค่าเงินบาท หลัง กนง. ประกาศลดอัตราดอกเบี้ย ขณะที่เห็นแรงขายของต่างชาติอย่างต่อเนื่องในตลาดหุ้น 
– กลยุทธ์ระยะสั้น: ยังคงให้ Wait &amp; See ให้ตลาดสร้างฐานได้ก่อน จับตาแนวรับที่ 1512 จุด หากไม่อยู่มีโอกาสที่จะลดลงต่อไปที่ระดับ 1500 ต่อไป
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,519.35 เปลี่ยนแปลง -7.39 จุด มูลค่าการซื้อขาย 21,315 ลบ.
ตามกราฟ 60 นาที แนวโน้มยังเป็นขาลงอย่างชัดเจนทั้งจากตัวกราฟและเครื่องมือทางเทคนิค แม้จะมีแนวรับตาม Trend line บริเวณ 1515 และ 1505 ก็ใช้สำหรับดักรีบาวด์ขึ้นขายเท่านั้น โดยแนวต้านปรับลงเป็น 1525 และ 1535 จุด ตามลำดับ